wickkiey/tamil-wikipedia-chunked huggingface dataset:
# எஸ். கே. மிஸ்ரா

## சுயசரிதை

1932 இல் இந்திய மாநிலமான உத்தரபிரதேசத்தில் பிறந்த மிஸ்ரா, அலகாபாத் பல்கலைக்கழகத்தில் முதுகலைப் பட்டம் பெற்றார். 1956 இல் இந்திய ஆட்சிப் பணியில் சேருவதற்கு முன்பு தான் படித்தப் பள்ளையில் ஆசிரியராக தனது வாழ்க்கையைத் தொடங்கினார். இவரது ஆட்சிப் பணி பாட்டியாலா மற்றும் கிழக்கு பஞ்சாப் பகுதிகள் ஒன்றியம் மற்றும் கிழக்கு பஞ்சாப் மாநில ஒன்றியத்தில் ஒரு இடுகையுடன் தொடங்கியது. பின்னர் இவர் துணை ஆணையராக ஹிசார் சென்றார். 1968 இல் பன்சி லால் ஹரியானாவின் மூன்றாவது முதல்வரானபோது, மிஸ்ரா அவரது முதன்மை செயலாளராக நியமிக்கப்பட்டார். மேலும் அவர் 1975 வரை அந்தப் பதவியில் இருந்தார். இவர் பாதுகாப்பு அமைச்சராக மத்திய அரசுக்கு சென்றபோது, பன்சி லால் மிஸ்ராவை முதன்மை செயலாளராக தொடர அழைத்துக் கொண்டார். முதன்மை செயலாளராக இவரது இரண்டாவது பதவிக்காலம் 1979 முதல் 1985 வரை மாநில முதல்வராக இருந்த பஜன் லாலுடன் இருந்தது. பஜன் லால் இரண்டாவது முறையாக முதலமைச்சராக (1985-87) பன்சி லாலுடனான இவரது தொடர்பும் தொடர்ந்தது. இவருக்குப் பின் வந்த முதல்வர் சவுத்ரி தேவி லால் மிஸ்ராவை அவரது முதன்மை செயலாளராக தக்க வைத்துக் கொண்டார். இந்த காலகட்டத்தில் தான், பஞ்சாப் வேளாண் பல்கலைக்கழகம், லூதியானா மற்றும் ஹிசார் மற்றும் தேசிய தேசிய உடையலங்கார தொழில்நுட்ப நிறுவனத்தை அமைப்பதில் பங்களித்தார். மிஸ்ரா அந்தப் பதவியில் இருந்தபோது, 1990 ல் இந்தியாவின் பிரதமரான சந்திர சேகர் இவரை முதன்மைச் செயலாளர் பதவி வழங்கினார். இவர் அந்தப் பதவியை வகித்து ஆட்சிப்பனியில் இருந்து உயர்ந்தார்.  
ஆட்சிப் பணியிலிருந்து இருந்து ஓய்வு பெற்ற பின்னர், மிஸ்ரா ஒன்றிய அரசுப்பணியாளர் தேர்வாணைத்துடன் ஒரு குறுகிய காலம் பணியிலிருந்தார். பின்னர் இந்தியத் திருவிழா நிறுவனத்தில் இயக்குநராக நியமிக்கப்பட்டார். இது பிரான்ஸ், அமெரிக்கா, முந்தைய சோவியத் ஒன்றியம் மற்றும் ஜப்பான் ஆகிய நாடுகளில் நடைபெற்ற கலாச்சார விழாக்களை ஒருங்கிணைத்தது. அதேசமயம், இந்திரா காந்தியால் கருத்தாக்கம் செய்யப்பட்டு 1984 ஆம் ஆண்டில் புபுல் செயகரால் நிறுவப்பட்ட ஒரு கலாச்சார மன்றம் , கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையுடன் (இன்டாக்) இவர் தொடர்பு கொண்டிருந்தார். மேலும் இந்த அமைப்பை அதன் துணைத் தலைவராக 10 ஆண்டுகள் பணியாற்றினார். அடுத்த 6 ஆண்டுகள் பணியாற்றிய பின்னர் . 2010 ஆம் ஆண்டில் அதிலிருந்து இவர் விலகினார், 2011 ஆம் ஆண்டில் கிராமப்புற பாரம்பரியம் மற்றும் மேம்பாட்டுக்கான இந்திய அறக்கட்டளை என்ற பெயரில் ஒரு புதிய அமைப்பை நிறுவினார். இந்த அமைப்பு கிராமப்புற மேம்பாடு மற்றும் கல்வியில் ஈடுபட்டுள்ளது; இங்கிலாந்தின் லுடியன்ஸ் அறக்கட்டளயுடன் இணைந்து, அவர்கள் உத்தரபிரதேசத்தின் அசாம்கர் மாவட்டத்தில் ஹரிஹார்பூரில் ஒரு கிராமப் பள்ளியை நடத்தி வருகின்றனர். சோனிபத்தில் அமைந்துள்ள அரியானா அரசாங்கத்தின் கீழ் இணை கல்வி நிறுவனமான ராய் என்ற மோட்டிலால் நேரு விளையாட்டுப் பள்ளியை நிறுவியதிலும் இவரது பங்களிப்புகள் இருந்தது. 2009 ஆம் ஆண்டில் இந்திய அரசு இவருக்கு பத்ம பூசண் கௌ|ரவத்தை வழங்கியது.
# ஆர்தர் மோரிஸ்

**ஆர்தர் ராபர்ட் மோரிஸ்** MBE (Arthur Robert Morris 19 ஜனவரி 1922 - 22 ஆகஸ்ட் 2015) ஒரு முன்னாள் ஆஸ்திரேலியத் துடுப்பாட்ட வீரர் ஆவார். அவர் 1946 மற்றும் 1955 க்கு இடையில் 46 தேர்வுத் துடுப்பாட்டப் போட்டிகளில் விளையாடினார். ஒரு தொடக்க ஆட்டக்காரரான மோரிஸ் ஆஸ்திரேலியாவின் மிகச்சிறந்த இடது கை மட்டையாளர்களில் ஒருவராகக் கருதப்படுகிறார். 1948 இல் தோல்வியுற்ற இங்கிலாந்து சுற்றுப்பயணத்தை மேற்கொண்ட டான் பிராட்மேனின் *இன்விசிபில்சில் கலந்துகொண்டதன் மூலம் இவர் பரவலாக அறியப்பட்டார்.* அந்தச் சுற்றுப் பயணத்தில் மூன்று நூறுகள் எடுத்து அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார்.ஹெடிங்லேயில் நடந்த நான்காவது தேர்வுத் துடுப்பாட்டப் போட்டியில் இவரின் உதவியின் மூலமாக எதிரணிக்கு 404 ஓட்டங்கள் இலக்காக நிர்ணயிக்கப்பட்டது. 2000 ஆம் ஆண்டில் ஆஸ்திரேலிய துடுப்பாட்ட வாரியத்தின் நூற்றாண்டு அணியில் மோரிஸ் இடம்பெற்றார்.மேலும் 2001 ஆம் ஆண்டில் ஆஸ்திரேலிய துடுப்பாட்டம் ஹால் ஆஃப் ஃபேமில் சேர்க்கப்பட்டார் .
# ஆர்தர் மோரிஸ்

## ஆரம்ப ஆண்டுகளில்

இவரது தந்தை சிட்னியில் வேவர்லி துடுப்பாட்ட சங்கத்தில் விரைவு வீச்சாளராக விளையாடிய பள்ளி ஆசிரியர் ஆவார். மோரிஸ் 1922 இல் சிட்னி கடலோர புறநகர்ப் பகுதியான பாண்டியில் பிறந்தார் . தனது ஆரம்ப ஆண்டுகளை நகரத்தில் கழித்தார். பெவர்லி ஹில்ஸின் புறநகரில் உள்ள சிட்னிக்குத் திரும்புவதற்கு முன்பு, அவர் ஐந்து வயதாக இருந்தபோது அவரது குடும்பம் துங்காக், பின்னர் நியூகாசில் ஆகிய நகரங்களுக்குச் சென்றது. இந்த நேரத்தில், மோரிஸின் பெற்றோர் திருமண முறிவு பெற்றனர்.  
அவரது தந்தை அவரை துடுப்பாட்டம் விளையாடுவதை ஊக்குவித்தார்.மேலும் அவர் பலவிதமான பந்து விளையாட்டுகளில், குறிப்பாக துடுப்பாட்டம், ரக்பி மற்றும் டென்னிஸில் சிறப்பாக விளையாடினார். 12 வயதில், அவர் நியூகேஸில் பாய்ஸ் உயர்நிலைப்பள்ளியின் துடுப்பாட்ட அணி சார்பில் பந்து வீச்சாளராக அறிமுகமானார் . மோரிஸ் 1936 முதல் 1939 வரை கேன்டர்பரி சிறுவர் உயர்நிலைப் பள்ளியில் பயின்றார்.அங்கு அவர் துடுப்பாட்ட மற்றும் ரக்பி அணி சார்பாக பள்ளியைப் பிரதிநிதித்துவப்படுத்தினார், மேலும் 11 ஆம் ஆண்டில் தலைவராக நியமிக்கப்பட்டார்.  
தனது உயர்நிலைப் பள்ளியின் கடைசி இரண்டு ஆண்டுகளில், அவர் இரண்டு அனிகளிலும் , உஅயர்நிலைப் பள்ளி துடுப்பாட்ட அணி மற்றும் ரக்பி போட்டிக்கும் தலைவராக இருந்தார் . 14 ஆம் வயதில், செயின்ட் ஜார்ஜ் துடுப்பாட்ட அணிக்காக அறிமுகமானார், 1937-38 இல் அவர் இரண்டாவது லெவன் அணிக்கு தேர்வானார். 16 வயதிற்குட்பட்ட ஒரு போட்டியில், ஏ.டபிள்யூ கிரீன் ஷீல்ட் போட்டியில், மோரிஸ் 5.23 எனும் சராசரியில் 55 இழப்புகளைக் கைப்பற்றினார்.அந்த தற்போது வரை இது ஒரு சாதனையாக உள்ளது. அடுத்த ஆண்டு அவர் ஒரு மட்டையாளரக அணிக்குத் தேர்ந்தெடுக்கப்பட்டார், கேப்டன் பில் ஓ ரெய்லி தனது இடது கை வழக்கமில்லாச் சுழல் பந்துவ்வீச்சாளரான இவர் குறைந்த திறன் கொண்டவர் என்று முடிவு செய்தார். மேலும் எதிர்கால தேர்வுத் துடுப்பாட்ட பந்துவீச்சில் உலக சாதனை படைத்தவர் ரே லிண்ட்வாலும் அணியில் பந்துவீச்சாளராக இவருக்கு வாய்ப்புகள் இருக்காது என்று குறிப்பிட்டார்.  
ஓ'ரெய்லி விரைவாக மோரிஸை மட்டை வரிசையில் 6 வது இடத்திற்கு நகர்த்தினார். சிட்னி பல்கலைக்கழகத்திற்கு எதிராக ஒரு சதம் அடித்த பிறகு, ஓ'ரெய்லி அவரை முன் அறிவிப்பின்றி தொடக்க நிலைக்கு மாற்றினார், அங்கு அவர் துவக்க வீரராக இருந்தார்.
# மைக்கேல் கெய்ன்

**சர் மைக்கேல் கெய்ன்** *(Sir Michael Caine)* இங்கிலாந்து நாட்டைச் சேர்ந்த ஒரு நடிகர் ஆவார். ஒரு தயாரிப்பாளராகவும் எழுத்தாளராகவும் இவர் பரவலாக அறியப்படுகிறார். கெய்ன் தெற்கு இலண்டனில் 1933 ஆம் ஆண்டு மார்ச்சு மாதம் 14 ஆம் நாள் இவர் பிறந்தார். மாரிசு யோசப் மிக்கில்வொய்ட் சூனியர் என்பது இவரது இயற்பெயராகும். 70 ஆண்டுகால வாழ்க்கையில் 130 க்கும் மேற்பட்ட திரைபடங்களில் நடித்துள்ள இவர் பிரித்தானியத் திரைப்பட நடிகர்களில் முக்கியமான நபராக அறியப்படுகிறார். வசன உச்சரிப்புகள் மூலம் கெய்ன் பரவலாக அறியப்பட்டார்.  
கெய்ன் 1960 ஆம் ஆண்டுகளில் *சூலு (1964), தி இப்கிரசு ஃபைல் (1965), ஆல்ஃபி (1966)* உள்ளிட்ட பிரித்தானியத் திரைப் படங்களில் நடித்ததன் மூலம் பரவலாக அறியப்பட்டார். 1969 ஆம் ஆண்டில் வெளியான தி இத்தாலியன் ஜாப் மற்றும் பேட்டிள் ஆஃப் பிரிட்டன் ஆகிய திரைப்படங்களுக்காக' இவர் அகாதமி விருதுக்காகப் பரிந்துரை செய்யப்பட்டார். 1970 ஆம் ஆண்டுகளில் கெய்ன் நடித்த பாத்திரங்களில் *கெட் கார்ட்டர்* (1971), *தி* *லாசுட்* *வேலி* (1971), *சுலூத்* (1972) ஆகியவை குறிப்பிடத்தகுந்தன ஆகும். மேலும் சுலூத் திரைப்படத்திற்காக இவர் இரண்டாவது முறையாக அகாதமி விருதுக்குப் பரிந்துரை செய்யப்பட்டார். மேலும் *தி மேன் ஊ வுட் பி கிங்* (1975) மற்றும் *எ பிரிட்ச் டூ ஃபார்* ( 1977) ஆகிய திரைப்படங்களிலும் நடித்தார். 1980 ஆம் ஆண்டுகளில் *எசுகேட்டிங் ரீட்டா* (1983) திரைப்படம் வணிக ரீதியில் மட்டுமன்றி விமர்சன ரீதியிலும் பெரிய வெற்றியைப் பெற்றது. அந்தத் திரைப்படத்தில் நடித்ததற்காக இவர் சிறந்த நடிகருக்கான பாஃப்டா, கோல்டன் குளோப் விருதுகளைப் பெற்றார். 1986 ஆம் ஆண்டில், வுடி ஆலனின் *அன்னா அண்ட் அர் சிசுடர்சு திரைப்படத்தில்* நடித்ததற்காக சிறந்த துணை நடிகருக்கான அகாதமி விருதைப் பெற்றார்.  
கெய்ன் 1992 ஆம் ஆண்டில் வெளியான *தி மப்பேட் கிறிசுமசு கரோ'ல்* என்ற திரைப்படத்தில் எபினேசர் சுக்ரூசாக நடித்தார். இந்தக் கதாப்பாத்திரத்தில் பல ஆண்டுகளாக தொடர்ந்து நடித்தார். 1990 ஆம் ஆண்டுகளின் பிற்பகுதியில் பிரித்தானியத் திரைப்படத் துறை புத்துயிர் பெறுவதற்கு இது வழிவகுத்தது. 1998 இல் *லிட்டில் வாய்சு* என்ற திரைப்படத்தில் நடித்ததற்காக இரண்டாவது முறையாக கோல்டன் குளோப் விருதை கெய்ன் பெற்றார். மேலும் *தி சைடர் இவுசிற்கான* திரைப்படத்தில் துணைக் கதாப்பாத்திரத்தில் நடித்ததற்காக சிறந்த துணை நடிகருக்கான இரண்டாவது அகாதமி விருதையும் பெற்றார். *ஆசுடின் பவர்சு* என்ற பகடி நிகழ்ச்சியில் கெய்ன் நைகல் பவர்சு என்ற கதாப்பாத்திரத்திலும் கிறிசுடோபர் நோலனின் தி டார்க் நைட் திரை வரிசையில் ஆல்பிரட் பென்னிவொர்த்தாகவும் நடித்தார் . நோலனின் *தி பிரெசுடீச் (2006), இன்செப்சன் (2010), இன்டர்சிடெல்லர் (2014)* உள்ளிட்ட பல படங்களில் இவர் நடித்துள்ளார்.அல்போன்சோ குயூரானின் *சில்ட்ரன் ஆஃப் மென், கிங்சுமேன்: தி சீக்ரெட் சர்வீசு* போன்ற திரைப்படங்களிலும் இவர் நடித்தார்.  
இவர் தோன்றி நடிக்கும் படங்கள் பிப்ரவரி 2017 நிலவரப்படி உள்நாட்டில் 3.5 பில்லியன் டாலருக்கும், உலகளவில் 8 7.8 பில்லியனுக்கும் அதிகமாக வசூலித்துள்ளன . கெய்ன் பாக்சு ஆபிசில் அதிக வருமானம் ஈட்டிய இருபதாவது நடிகர் என்ற இடத்தில் உள்ளார்.
# ஏ. சிறீதர மேனன்

**ஏ. சிறீதர மேனன்** என்று அழைக்கப்படும் ஆலாப்பத்து சிறீதர மேனன் (18 டிசம்பர் 1925 - 23 ஜூலை 2010) கேரளாவைச் சேர்ந்த ஒரு தென்னிந்திய வரலாற்றாசிரியர் ஆவார். இவர் கேரள மாவட்ட வர்த்தமானிகளின் (1961-1975) மாநில ஆசிரியர் (1958-68) என்று அழைக்கப்படுகிறார். 1980 ல் ஓய்வு பெறுவதற்கு முன்பு 1968-1977 வரை கேரள பல்கலைக்கழக பதிவாளராக பணியாற்றினார்.  
மேனன் கொச்சி மகாராஜா கல்லூரியில், (ஆங்கிலம்) மற்றும் சென்னை பல்கலைக்கழகம் (வரலாறு) ஆகியவற்றில் கல்வி பயின்றார். 1953 ஆம் ஆண்டில், ஆர்வர்டு பல்கலைக்கழகத்தில் உயர் கல்விக்காக இவருக்கு ஸ்மித் முண்ட் உதவித்தொகை மற்றும் ஃபுல்பிரைட் பயண மானியம் வழங்கப்பட்டது. அங்கு இவர் அரசியல் அறிவியலில் பட்டம் பெற்றார். இவர் இந்தியா திரும்பியதும், கேரள அரசால் 1958 இல் கேரள அரசிதழ்களின் மாநில ஆசிரியராக நியமிக்கப்பட்டார்.  
மேனன் 2009 ஆம் ஆண்டில் இலக்கியம் மற்றும் கல்விக்காக இந்தியாவின் மூன்றாவது மிக உயர்ந்த குடிமகன் கௌரவமான பத்ம பூசண் விருத்தினைப் பெற்றார்.  
மேனன் 1941 ஆம் ஆண்டில் முதல் வகுப்புடன் பத்தாம் வகுப்புச் சான்றிதழ் தேர்வில் தேர்ச்சி பெற்று சென்னைப் பல்கலைக்கழகத்திற்குச் சென்றார். அங்கு இவர் 1942 இல் இந்தி, இந்திய வரலாறு மற்றும் நவீன வரலாறு ஆகியவற்றில் வேறுபாட்டைக் கொண்டு இடைநிலைத் தேர்வில் தேர்ச்சி பெற்றார். 1944 ஆம் ஆண்டில், கொச்சின் மன்னரின் உதவித்தொகையுடன், கொச்சி மகாராஜா கல்லூரியில் தனது இளங்கலை பட்டப்படிப்பை முடித்தார், கரிம்பத்து இராம மேனன் தங்கப் பதக்கத்தையும், சென்னைப் பல்கலைக்கழகத்தில் தனது முதுகலைப் பட்டத்தைத் தொடர்ந்தார். 1948 இல் வரலாற்றில் முதல் தரவரிசைஉடன் பட்டம் பெற்றார்.  
1944-49 வரை, திருச்சூர் புனித தோமையா கல்லூரியில் பணிபுரிந்தார். பின்னர், 1949 இல் திருவனந்தபுரம் பல்கலைக்கழக கல்லூரியில் வரலாறு மற்றும் அரசியல் துறையில் சேர்ந்தார்.
# சான்-பால் பெல்மொண்டோ

**சான்-பால் பெல்மொண்டோ** (*Jean-Paul Belmondo*, 9 ஏப்ரல் 1933 – 6 செப்டம்பர் 2021) 1960 ஆம் ஆண்டுகளில் பிரெஞ்சுத் திரைப்படங்களில் ஏற்பட்ட பெரும் மாற்றத்திற்குக் காரணமானவர்களில் ஒருவராக அறியப்பட்ட பிரெஞ்சு நடிகர் ஆவார். 1960 , 1970 மற்றும் 1980 ஆம் ஆண்டுகளின் மாபெரும் பிரெஞ்சு திரைப்பட நட்சத்திரங்களில் ஒருவராக அறியப்படுகிறார். *ப்ரீத்லெஸ்* (1960) மற்றும் *தட் மேன் ஃப்ரம் ரியோ* (1964) ஆகியவை அவரது சிறந்த திரைப்படங்களில் முக்கியமானதாகும்.
# சான்-பால் பெல்மொண்டோ

## ஆரம்பகால வாழ்க்கை

பெல்மொண்டோ மேற்கு பாரிஸ், நியூலி -சர்-சீன்,சீனில் பிறந்தார். தற்போது இது ஹூட்ஸ் -டி -ஷைனியில் உள்ளது. பெல்மொண்டோவின் தந்தை பால் பெல்மொண்டோ ஒரு *பைட்-நொயர்* சிற்பி ஆவார்.இவர் அல்ஜீரியாவில் பிறந்த இத்தாலிய வம்சாவளி ஆவார். அவரின் பெற்றோர் சிசிலியன் மற்றும் பீட்மாண்டீஸ் வம்சாவளியைச் சேர்ந்தவர்கள். ஒரு சிறுவனாக அவர் படிப்பினை விட விளையாட்டில் அதிக ஆர்வம் காட்டினார்.குத்துச்சண்டை மற்றும் கால்பந்தில் அதிக ஆர்வத்தை வளர்த்துக் கொண்டார்.  
10 மே 1949 அன்று பெல்மொண்டோ தனது தொழில் முறைஞர் அல்லாத குத்துச்சண்டை போட்டியில் முதல் முறையாகக் கலந்து கொண்டார்.பாரிஸில் நடைபெற்ற போட்டியில் ரெனே டெஸ்மரைஸை எதிர்கொண்டு முதல் சுற்றிலேயே அவரை வீழ்த்தினார் .பெல்மொண்டோவின் குத்துச்சண்டை வாழ்க்கையில் தோல்வியினையே சந்திக்காதவராகத் திகழ்ந்தார். ஆனால் இவர் மிகக் குறைவான போட்டிகளிலே கலந்து கொண்டார். அவர் 1949 முதல் 1950 வரை மூன்று நாக் அவுட் வெற்றிகளைப் பெற்றார். "கண்ணாடியில் எனது முகம் மாறத் தொடங்கியபோது நான் குத்துச் சண்டையில் கலந்துகொள்வதனை நிறுத்தினேன் என்று அவர் கூறினார். தனது கட்டாய இராணுவ சேவையின் ஒரு பகுதியாக, அல்ஜீரியாவில் ஆறு மாதங்கள் பணியாற்றினார்.
# சான்-பால் பெல்மொண்டோ

## நடிப்பு வாழ்க்கை

### ஆரம்ப கலங்களில்

பெல்மொண்டோ முதன்முதலில் *மோலியர்* (1956) என்ற குறும்படத்தில் தோன்றினார். அவரது முதல் திரைப்பட பாத்திரம் ஜீன்-பியர் கேசலுடன் *ஆன் ஃபுட், ஆன் ஹார்ஸ், மற்றும் ஆன் வீல்ஸ்* (1957) எனும் திரைப்படத்தில் ஒரு காட்சியில் தோன்றினார். ஆனால் இவர் நடித்த காட்சி பட வெளியீட்டில் இல்லை. இருப்பினும் *எ டாக், எ மவுஸ் அண்ட் எஸ்பூட்னிக்* (1958) எனும் திரைப்படத்தில் ஒரு முக்கியக் கதாப்பத்திரத்தில் நடித்தார்.  
பெல்மொண்டோ *பி பியூட்டிஃபுல் பட் ஷட் அப்* (1958) எனும் நகைச்சுவைத் திரைப்படத்தில் அலைன் டெலோனுடன் இணைந்து நடித்தார். அதைத் தொடர்ந்து மார்செல் கார்னே இயக்கிய *யங் சின்னர்ஸ்* (1958) படத்தில் ஒரு குண்டராக நடித்தார் .  
ஜீன்-லூக் கோடார்ட் இயக்கிய குறும்படமான *சார்லோட் அண்ட் ஹெர் பாய்பிரண்ட்* (1958) இல் நடித்தார். அதில் இவருக்கு கோதார்ட் என்பவர் பின்ன ணிக் குரல் கொடுத்திருந்தார்.மேலும் 1958 ஆம் ஆண்டில் வெளியான *சண்டே எண்கவுன்டர்* எனும் திரைப்படத்தில் தோன்றினார். மேலும் அதே ஆண்டில் வெளியான *லெஸ் கோபேன்ஸ் டு டிமாஞ்சேவில் இவர்* முன்னணிக் கதாப்பாத்திரத்தில் தோன்றினார்.
# சான்-பால் பெல்மொண்டோ

## நடிப்பு வாழ்க்கை

### நடிப்பு

இந்த நேரத்தில் அவர் பாரிஸில் *ஆஸ்கார்* (1958) இல் மேடையில் குறிப்பிடத்தக்க வெற்றியைப் பெற்றார், இது நட்சத்திர பாகங்களில் முன்னணி வகிக்க வழிவகுத்தது. இவற்றில் முதலாவது லினோ வென்ச்சுராவுடன் ஒரு கேங்க்ஸ்டர் கதையான *அனைத்து அபாயங்களையும் கருத்தில் கொள்ளுங்கள்* (1960). இரண்டாவது ஜீன்-லூக் கோடார்ட்டின் *ப்ரீத்லெஸ்* (1960) இல் இருந்தது, இது அவரை பிரெஞ்சு புதிய அலைகளில் ஒரு முக்கிய நபராக மாற்றியது .
# டேனியல் டே- லீவிசு

**சர் டேனியல் மைக்கேல் பிளேக் டே லூயிஸ்** (ஆங்கிலம்: Sir Daniel Michael Blake Day-Lewis, பிறப்பு: ஏப்ரல் 29, 1957) ஒரு ஓய்வு பெற்ற ஆங்கில நடிகர் ஆவார். இவர் பிரித்தானிய மற்றும் அயர்லாந்து குடியுரிமையைப் பெற்றவர். அவர் தனது தலைமுறையின் மிகச் சிறந்த மற்றும் பரவலாக மதிக்கப்படும் நடிகர்களில் ஒருவராகவும், அனைத்துக் காலத்திற்குமான மிகச் சிறந்த நடிகர்களில் ஒருவராகவும் பாராட்டப்பட்டார். அவர் தனது வாழ்நாள் முழுவதும் சிறந்த நடிகருக்கான மூன்று அகாடமி விருதுகள் உட்பட பல விருதுகளைப் பெற்றுள்ளார் , சிறந்த நடிகருக்கான பிரிவில் மூன்று வெற்றிகளைப் பெற்ற ஒரே ஆண் நடிகராகவும், மூன்று ஆஸ்கார் விருதுகளை வென்ற மூன்று ஆண் நடிகர்களில் ஒருவராகவும் திகழ்கிறார். சிறந்த நடிகருக்கான நான்கு பாஃப்டா விருதுகள், மூன்று திரை நடிகர்கள் கில்ட் விருதுகள் மற்றும் இரண்டு கோல்டன் குளோப் விருதுகளை வென்றார் .  
இவர் லண்டனில் பிறந்டு வளர்ந்தார். பிரிஸ்டல் ஓல்ட் விக் தியேட்டர் பள்ளியில் ஏற்றுக்கொள்ளப்படுவதற்கு முன்பாக டே லூயிஸ் தேசிய இளைஞர் திரையரங்கில் நாடகங்களில் நடித்து வந்தார். தனது கதாப்பத்திரங்களின் தன்மையினை அறிந்துகொள்வதிலும் அதில் ஈடுபாடு கொண்டு நடித்ததன் மூலம் இவர் பரவலாக அறியப்பட்டார். திரைப்படத் துறையில் மிகவும் தேர்ந்தெடுக்கப்பட்ட திரைப்படங்களில் மட்டுமே நடிக்கும் நடிகர்களில் ஒருவரான இவர் 1998 முதல் ஆறு திரைப்படங்களில் மட்டுமே நடித்துள்ளார். ஒவ்வொரு கதாப்பாத்திரங்களுக்கு இடையில் ஐந்து ஆண்டுகள் வரை கால இடைவெளி எடுத்துள்ளார். தனது தனிப்பட்ட வாழ்க்கையைப் வெளியுலகத்திற்குத் தெரியாதவண்ணம் பாதுகாக்கும் அவர், அரிதாகவே நேர்காணல்களைத் தருகிறார். மிகக் குறைவாகவே பொது நிகழ்ச்சிகளில் கலந்துகொள்கிறார்.  
1980 ஆம் ஆண்டுகளின் முற்பகுதியில் டே-லூயிஸ் நாடகம் மற்றும் திரைப்படங்கள் ஆகிய இரண்டிலும் நடித்தார்.பின்னர் இவர் ராயல் ஷேக்ஸ்பியர் நிறுவனத்தில் சேர்ந்தார் . *ரோமியோ மற்றும் ஜூலியட்டில் இவர் ரோமியோவாக நடித்தார்.* மேலும் இவர் *எ மிட்சம்மர் நைட்ஸ் ட்ரீமில்* நடித்ததன் மூலம்விமர்சன ரீதியாக வெற்றி பெற்றது. 1984 ஆம் ஆண்டு வெளியான *தி பவுண்டியில் நடித்தார்.* பின்னர் அவர் *தெ அன்பியரபிள் லைட்னஸ் ஆஃப் பீயிங்* (1988) மற்றும் *தி லாஸ்ட் ஆஃப் தி மொஹிகான்ஸ்* (1992) ஆகிய திரைப்படங்களில் நடித்ததன் மூலம் முன்னணி நடிகர்களுள் ஒருவராக அறியப்பட்டார்  
. *மை லெஃப்ட் ஃபுட்* (1989) இல் நடித்ததற்காக முதல் அகாதமி விருதையும் சிறந்த நடிகருக்கான பாஃப்டா விருதினையும் பெற்றார். *தி பாக்ஸர்* (1997) திரைப்படத்தில் அவரது நடிப்பைத் தொடர்ந்து, டே லூயிஸ் மூன்று ஆண்டுகளாக நடிப்பிலிருந்து ஓய்வு பெற்றார். இத்தாலியில் ஒரு காலணி தயாரிப்பாளராக பணியில் சேர்ந்தார்.  
2000 ஆம் ஆண்டில் *கேங்க்ஸ் ஆஃப் நியூயார்க்* (2002) திரைப்படத்தில் நடித்ததன் மூலம் நடிப்பு வாழ்க்கைக்கு திரும்பினார். டே லூயிஸ் மீண்டும் தெர் *வில் பி பிளட்* (2007) மற்றும் *லிங்கன்* (2012) ஆகிய திரைபப்டங்களுக்காக ஆஸ்கார் மற்றும் பாஃப்டா விருதுகளைப் பெற்றார்.
# பனங்கிப்பள்ளி வேணுகோபால்

**பனங்கிபள்ளி வேணுகோபால்** (*Panangipalli Venugopal*, 6 சூலை 1942 – 8 அக்டோபர் 2024) இவர் இந்தியாவின் இருதய அறுவை சிகிச்சை நிபுணரும் ஆந்திராவின் ராஜமன்றியைச் சேர்ந்த மருத்துவமனை நிர்வாகியும் ஆவார், இவர் இருதய அறுவை சிகிச்சையில் ஒரு முன்னோடியாக பரவலாகக் கருதப்படுகிறார். மருத்துவத் துறையில் இவர் செய்த சேவைகளுக்காக இந்திய அரசு 1998 ஆம் ஆண்டில், குடிமக்களின் மூன்றாவது மிக உயர்ந்த விருதான பத்ம பூசண் வழங்கி கௌரவித்தது.
# பனங்கிப்பள்ளி வேணுகோபால்

## வாழ்க்கை

வேணுகோபால் தென்னிந்திய மாநிலமான ஆந்திராவின் ராஜமன்றியில் 1942 சூலை 6, இல் பிறந்தார். இவர் 1959 ஆம் ஆண்டில் புது தில்லியில் உள்ள அகில இந்திய மருத்துவ அறிவியல் நிறுவனத்தில் (எய்ம்ஸ்) தனது மருத்துவபட்டத்தைப் பெறுவதற்காக சேர்ந்தார். தனது உயர்கல்வியை நிறுவனத்திலேயே தொடர்ந்தார். இவரது முதல் முதுகலை பட்டம் அறுவையியல் நிபுணர் (எம்.எஸ்) என்பதாகும். அதைத் தொடர்ந்து எம்.சி.எச் முடித்தார். இருதய தொராசிக் அறுவை சிகிச்சையில், அவர் கௌரவங்களுடன் தேர்ச்சி பெற்றார்.  
1970-71 ஆம் ஆண்டில், இவரது நிபுணத்துவத்தைத் தொடர்ந்து, இவர் புது தில்லி அனைத்திந்திய மருத்துவப் பல்கலைக்கழக பீடத்தில் சேர்ந்தார். இவரது தொழில் வாழ்க்கையின் பெரும்பகுதி அங்கேயே செலவிடப்பட்டது. அங்கு இவர் படிப்படியாக உயர்ந்தார். பேராசிரியர், துறைத் தலைவர் மற்றும் பின்னர் தலைவர் என பணியாற்றினார். இயக்குநர் பதவியை அடைவதற்கு முன்பு, ஜூலை 1 ஆம் தேதி அனைத்திந்திய மருத்துவப் பல்கலைக்கழகத்தில் சலுகைக்கான மிக உயர்ந்த கல்விப் பதவியாகும். 2003. *அறிவியல் மையம்* நிறுவப்பட்டது. அங்கு இவர் 1994 ஆகஸ்ட் 3, அன்று இதய மாற்று அறுவை சிகிச்சையை மேற்கொண்டார். பின்னர், ஆசியாவில் முதல் முறையாக இடது வென்ட்ரிகுலர் உதவி சாதனத்தை பொருத்தினார்.  
அனைத்திந்திய மருத்துவப் பல்கலைக்கழகத்திலிருந்து ஓய்வு பெற்ற பிறகு, வேணுகோபால், அரியானாவின் குர்கானில் உள்ள அல்கெமிஸ்ட் மருத்துவ அறிவியல் நிறுவனத்திற்கு கார்டிதோராசிக் துறையின் தலைவராக சென்றார். இவர் தனது 55 வயதில் திருமணம் செய்து கொண்டார். இவருக்கு ஒரு மகள் உள்ளார்.
# பனங்கிப்பள்ளி வேணுகோபால்

## சாதனைகள்

வேணுகோபால் இந்தியாவில் இதய மாற்று அறுவை சிகிச்சைக்கு முன்னோடியாக உள்ளார். நாட்டில் முதல் வெற்றிகரமான இதய மாற்று அறுவைச் சிகிச்சையை மேற்கொண்டார். ஆசியாவில் 90 நாட்களுக்கு மேல் நீடித்த இடது வென்ட்ரிகுலர் உதவி சாதனத்தின் முதல் பொருத்தத்தை இவர் செய்தார். இவர் ஸ்டெம் செல் சிகிச்சையை அறிமுகப்படுத்தினார். மாற்று அறுவை சிகிச்சைக்கு மாற்றாக மயோர்கார்டியத்தை சரிசெய்வதற்காக தன்னியக்க ஸ்டெம் செல் பொருத்துதலை இந்தியாவில் முதன்முறையாக ஸ்டெம் செல் சிகிச்சையை அறிமுகப்படுத்தினார். அவர் 26 நோயாளிகளுக்கு செய்தார். வகை II நீரிழிவு நோய்க்கு சிகிச்சையளிப்பதற்காக கணையத்தில் ஸ்டெம் செல் பொருத்துதல் நடைமுறைக்கு அவர் முன்னோடியாக இருந்தார்  
வேணுகோபாலின் பெருக்கத்தின் அடிப்படையில், 50,000இற்கும் மேற்பட்ட திறந்த இதயங்கள் மற்றும் 12,000 மூடிய இருதய அறுவைச் சிகிச்சைகள் ஆகியவற்றில் இவர் ஈடுபட்டிருப்பது குறித்து ஊடக அறிக்கைகள் உள்ளன. இவர் ஒரு அங்கீகரிக்கப்பட்ட பயிற்சியாளராக இருந்து வருகிறார். உலகெங்கிலும் 100இற்கும் மேற்பட்ட கார்டியோ-தொராசி அறுவை சிகிச்சை நிபுணர்கள் இவருக்கு கீழ் பயிற்சி பெற்றனர்.  
நிர்வாக முன்னணியில், இவர், என். கோபிநாத்துடன் சேர்ந்து அனைத்திந்திய மருத்துவப் பல்கலைக்கழகத்தில் திறந்த இதய அறுவை சிகிச்சையைத் தொடங்கினார். கார்டியோதொராசிக் அறிவியல் மையம் அமைப்பதற்கும் இவர் பின்னணியாக இருந்தார். இது பின்னர் இந்தியாவில் முதல் செவிப்புலன் மாற்று அறுவை சிகிச்சை மற்றும் ஆசியாவில் முதல் இடது வென்ட்ரிகுலர் உதவிக் கருவி பொருத்துதலுக்கான இடமாக மாறியது. இந்த மையம் இப்போது ஆண்டுதோறும் 3,500 திறந்த இதய அறுவை சிகிச்சை முறைகளை கையாளுகிறது.
# கிளாடெட் கோல்பெர்

**கிளாடெட் கோல்பெர்** (**Claudette Colbert** ( ; இயற்பெயர் :எமிலி கிளாடெட் சோசான் (**Émilie Claudette Chauchoin**; செப்டம்பர் 13, 1903 – நவம்பர் 30, 1996) ஒரு அமெரிக்க நாடக மற்றும் திரைப்பட நடிகை ஆவார்.  
கோல்பெர் பிராடுவே அரங்கில் தனது நடிப்பு வாழ்க்கையைத் தொடங்கினார்.1920 ஆம் ஆண்டுகளில் பேசும்படங்களில் இவர் தோன்றினார்.பாரமவுண்ட் பிக்சர்சில் துவக்கத்தில் பணிபுரிந்த இவர் பின்னர் சார்பிலா நடிகையானார். 1934 ஆம் ஆண்டில் வெளியான இட் ஹாப்பன்டு ஒன் நைட் திரைப்படத்தில் நடித்ததற்காக இவர் சிறந்த நடிகைக்கான அகாதமி விருது வென்றார். மேலும் இரு அகாதமி விருதுகளுக்குப் பரிந்துரை செய்யப்பட்டார். மேலும் அதே ஆண்டில் வெளியான கிளியோபட்ரா மற்றும் 1942 ஆம் ஆண்டில் வெளியான தெ பால்ம் பீச் ஸ்டோரி ஆகிய திரைப்படங்களில் நடித்ததன் மூலம் பரவலாக அறியப்பட்டார்.  
அவரது வட்ட முகம், பெரிய கண்கள், அழகான, பிரபுத்துவ முறையில் நடப்பது, மற்றும் இயல்புத் திறன் போன்றவற்றின் மூலம் 1930 முதல் 1940 ஆண்டுகள் வரை அதிக ஊதியம் பெறும் நட்சத்திரமாக அறியப்பட்டார். மற்றும், 1938 மற்றும் 1942 ஆம் ஆண்டுகளில் அதிக சம்பளம் பெற்ற நட்சத்திரமாக அறியப்பட்டார்.தனது தொழில் வாழ்க்கையில் 60 க்கும் மேற்பட்ட திரைப்படங்களில் இவர் நடித்துள்ளார். 1935 முதல் 1949 ஆம் ஆண்டுகளுக்கு இடையிலான காலங்களில் இவர் ஃபிரட் மக்முரேவுடன் இணைந்து ஏழு திரைப்படங்களிலும் 1930 முதல் 1933 ஆம் ஆண்டுகள் வரை ஃபெடரிக் மார் உடன் இணைந்து மூன்று திரைப்படங்களிலும் இவர் நடித்துள்ளார்.
# கிளாடெட் கோல்பெர்

## ஆரம்ப வாழ்க்கை

எமிலி கிளாடெட்டே சோசான் 1903 ஆம் ஆண்டில் செயின்ட் மண்டேட், பிரான்சில் பிறந்தார். இவரின் பெற்றோர் ஜீன் மேரி (1877-1970) - ஜார்ஜெஸ் கிளாட் சோசான் (1867–1925). இவர் எமிலி லில்லி என அழைக்கப்பட்டார். ஏனெனில் இவரது அத்தையின் பெயரும் எமிலி என இருந்ததால் இவர் அவ்வாறு அழைக்கப்பட்டார். ஆனால் அந்த அத்தை இவரின் இரத்த உறவு இல்லை. சோசானின் பாட்டி அவரைத் தத்து எடுத்து வளர்த்து வந்தார். அவர் இறுதிவரை திருமணம் செய்துகொள்ளவில்லை. இவரின் லில்லி எனும் புனைப் பெயரானது லில்லி லங்ட்ரி எனும் நடிகையின்பால் கவரப்பட்டு வந்தது. ஜீன், எமிலி லியோ மற்றும் கால்பெரின் பாட்டி மேரி அகஸ்டின் லியோ ஆகியோர் பிரான்ஸ் மற்றும் இங்கிலாந்திற்கு இடைப்பட்ட பகுதியான சேனல் தீவில் பிறந்தவர்கள் ஆவர். இவர்கள் அமெரிக்காவிற்கு வரும் முன்பே சரளமாக ஆங்கிலத்தில் பேசும் புலமை கொண்டவர்களாக இருந்தனர். இவர்களது குடும்பத்தில் ஆங்கிலம் மற்றும் பிரஞ்சு போன்ற மொழிகளில் பேசும் பழக்கம் கொண்டவர்களாக இருந்தனர்.  
கோல்பெரின் சகோதரர் சார்லஸ் அகஸ்தே சோசான் 1898 ஆம் ஆண்டில் ஜெர்சியில் உள்ள பைலிவிக்கில் பிறந்தார். இவரது வலது கண்ணில் பார்வை இழந்தார். அதனால் இவரால் தொழிலில் நிலையாகப் பணிபுரிய இயலவில்லை. முதலீட்டாளராக பணிபுரிந்தார். ஆனால் அதில் இழப்பு ஏற்பட்டது. மேரி லியோ மற்றும் ஜார்ஜின் மைத்துனனும் அமெரிக்காவில் வசித்துவந்தனர். மேரி இவருக்கு பொருளாதார ரீதியில் உதவி செய்ய ஆரவ்மாக இருந்தார்.இருந்தபோதிலும் தொழிலில் வெற்றி பெற ஊக்கமளித்தார்.
# கிளாடெட் கோல்பெர்

## தனிப்பட்ட வாழ்க்கை

1928 ஆம் ஆண்டில் கோல்பெர் நடிகர் மற்றும் இயக்குநர் மற்றும் சக நடிகரான நார்மன் போஸ்டரைத் திருமணம் செய்தார். பிராட்வே ஷோ *தி பார்க்கர்*, மற்றும் படத்தில் *எங் மேன் ஆஃப் மன்ஹாட்டன்* (1930) ஆகிய திரைப்படங்களில் அவருடன் இனைந்து நடித்தார். ஆனால் இந்தப் படங்கள் எதிர்மறை விமர்சனங்களைப் பெற்றுத் தந்தது. இவர்களின் திருமண வாழ்க்கை நீண்ட காலமாக ரகசியமாக வைக்கப்பட்டிருந்தது.
# கிருட்டிணா (தெலுங்கு நடிகர்)

**கிருட்டிணா** (*Krishna*, 13 மே 1942 – 15 நவம்பர் 2022) என்பவர் தெலுங்கு மொழியைச் சேர்ந்த ஒரு இந்திய திரைப்பட நடிகரும் இயக்குநரும் தயாரிப்பாளரும் அரசியல்வாதியுமாவார். இவரது இயற்பெயர் சிவ ராம கிருட்டிணா கட்டமனேனி என்பதாகும். தெலுங்குத் திறைப்படத்துறையில் பிரத்தியேகமாக தனது படைப்புகளுக்காகப் பெயர் பெற்றவர் எனப் புகழப்படுகிறார். ஐந்து தசாப்தங்களாக நீடித்த இவரது திரைப்பட வாழ்க்கையில், கிருட்டிணா 350 இற்கும் மேற்பட்ட திரைப்படங்களில் பல்வேறு வேடங்களில் நடித்துள்ளார்.2009 ஆம் ஆண்டில், இந்திய திரைப்படத்துறைக்கு இவர் செய்த பங்களிப்பிற்காக இந்திய அரசு இவருக்கு பத்ம பூசண் விருது வழங்கி கௌவித்தது. 1989 இல் காங்கிரசு கட்சிக்கான நாடாளுமன்ற உறுப்பினராக கிருட்டிணா தேர்ந்தெடுக்கப்பட்டார். 1997 ஆம் ஆண்டில், தென்னிந்திய பிலிம்பேர் வாழ்நாள் சாதனையாளர் விருதினையும் இவர் பெற்றார்.
இவரது திரைப்பட வாழ்க்கையின் ஆரம்ப ஆண்டுகளில், இவர் *சாக்சி* போன்ற படங்களில் நடித்தார். இது 1968 இல் *தாசுகண்ட் திரைப்பட விழாவில்* வெளியிடப்பட்டு விமர்சன ரீதியான பாராட்டைப் பெற்றது. 1972 ஆம் ஆண்டில், இவர் *பான்டண்டே காபுரம்* என்ற திரைப்படத்தில் நடித்தார். இது அந்த ஆண்டு தெலுங்கில் சிறந்த திரைப்படத்திற்கான தேசிய திரைப்பட விருதைப் பெற்றது. புராணம், நாடகம், சமூகம், கௌபாய், மேற்கத்திய பாரம்பரியம், நாட்டுப்புறவியல், செயல் மற்றும் வரலாற்று உள்ளிட்ட பல்வேறு வகைகளில் இவர் பாத்திரங்களை ஏற்று நடித்துள்ளார்.
# கிருட்டிணா (தெலுங்கு நடிகர்)

## திரைப்படங்களில்

தெலுங்குத் திரைப்படத் தொழிலில் முதல் ஈஸ்ட்மன் வண்ணப்படம் - *ஈனாடு* (1982), முதல் சினிமாஸ்கோப் படம் - *அல்லூரி சீதாராம ராஜு* (1974), முதல் 70 மிமீ படம் - *சிம்காசனம்* (1986), முதல் டிடிஎஸ் போன்ற பல தொழில்நுட்ப முதன்மைகளை தயாரித்த பெருமை இவருக்கு உண்டு. *தெலுங்கு வீர லெவரா* (1995) என்ற படம் கௌபாய் வகையை தெலுங்கு திரையில் அறிமுகப்படுத்துகிறது. இவர் தெலுங்கு உளவு திரைப்படத் தொடர்களான *குடாச்சாரி 116* (1966), *ஜேம்ஸ் பாண்ட் 777* (1971), *முகவர் கோபி* (1978), *ரகசிய குடாச்சாரி* (1981) மற்றும் *குடாச்சாரி 117* (1989) போன்றப் படங்களில் நடித்த்துள்ளார். கிருட்டிணா இயக்கிய *சங்காரவம்* (1987), *முகுரு* *கொடுக்குலு* (1988), *கொடுக்கு தீதினா கபுரம்* (1989), *பாலா சந்திரடு* (1990) மற்றும் *அண்ணா தம்முடு* (1990) ஆகிய படங்களில் தனது மகன் மகேஷ் பாபுவை முக்கிய வேடங்களில் நடிக்க வைத்தார் . கிருட்டிணா 17 திரைப்படங்களையும் இயக்கியுள்ளார். மேலும் இவருக்கு சொந்தமான தயாரிப்பு நிறுவனமான பத்மாலயா பிலிம் ஸ்டுடியோவின் கீழ் பல்வேறு படங்களையும் தயாரித்துள்ளார்.
# கிருட்டிணா (தெலுங்கு நடிகர்)

## இயக்குநர்களுடன்

கிருட்டிணா, அந்த காலத்தின் பல இயக்குனர்களான ஆதூர்த்தி சுப்பாராவ், வி. மதுசூதன ராவ், கே விஸ்வநாத், பாபு, தாசரி நாராயண ராவ் மற்றும் கே ராகவேந்திர ராவ் ஆகியோருடன் பல திரைப்படங்களில் நடித்துள்ளார். விஜயநிர்மலாவுடன் 48 க்கும் மேற்பட்ட படங்களிலும், ஜெயபிரதாவுடன் 47 படங்களிலும் இணையாக நடித்த சாதனையும் இவருக்கு உண்டு. இவர் 25 திரைப்படங்களில் இரட்டை வேடங்களிலும், 7 திரைப்படங்களில் மூன்று வேடங்களிலும் நடித்துள்ளார்.
# கிருட்டிணா (தெலுங்கு நடிகர்)

## சொந்த வாழ்க்கை

கிருட்டிணா 1944 மே 31 அன்று ஆந்திராவின் குண்டூர் மாவட்டம், தெனாலி, புர்ரிபாலத்தில் கட்டமநேனி இராகவையா சவுத்ரி மற்றும் கட்டமநேனி நாகரத்னம்மா ஆகியோருக்கு பிறந்தார்.
# கிருட்டிணா (தெலுங்கு நடிகர்)

## இறப்பு

இதய செயலிழப்பு காரணமாக 2022 நவம்பர் 15 அன்று இறந்தார்.
# சிர்லி டெம்பிள்

**சிர்லி டெம்பிள் பிளாக்** ( Shirley Temple Blackஏப்ரல் 23, 1928  - பிப்ரவரி 10, 2014) ஓர் அமெரிக்க நடிகை, பாடகி, நடனக் கலைஞர், தொழிலதிபர் மற்றும் இராஜதந்திரி ஆவார். இவர் 1935 ஆம் ஆண்டு முதல் 1938 வரை ஹாலிவுட்டின் முன்னணி நடிகையாக இருந்தார். பின்னாளில் இவர் கானா மற்றும் செக்கோஸ்லோவாக்கியாவிற்கான அமெரிக்க தூதராக இருந்தார். மேலும் அமெரிக்காவின் நெறிமுறைகளின் தலைவராகவும் பணியாற்றினார்.  
1932 டெம்பிள் தனது மூன்று வயதில் டெம்பிள் தனது திரைப்பட வாழ்க்கையை துவங்க்கினார்.. இரண்டு ஆண்டுகளுக்குப் பிறகு,*பிரைட் ஐஸ்* என்ற திரைப்படத்தில் நடித்ததன் மூலம் சர்வதேச அளவில் புகழ் பெற்றார். 1934 ஆம் ஆண்டில் அசைவு திரைப்திரைசிறப்பான முறையில் பங்களிப்பு செய்ததற்காக பிப்ரவரி 1935 இல் அவர் ஒரு சிறப்பு அகாதமியின் சிறார் விருது பெற்றார்.  
1930ஆம் ஆண்டுகளில் இவர் *கர்லி டாப்* மற்றும் *ஹெய்டி* போன்ற திரைப்படங்களில் நடித்தார் .அந்த திரைப்படங்கள் வணிக ரீதியில் வெற்றி பெற்றது. இப்படத்தில் இவரின் கதாபாத்திரங்கள் பொம்மைகள், உணவுகள் மற்றும் உடைகள் போன்ற வணிக விற்பனை செய்யும் அளவிற்கு பரவலானது. அதன் பிறகான திரைப்படங்கள் வணிக ரீதியில் வெற்றி பெறவில்லை. அவர் 3 முதல் 10 வயது வரை சுமார் 29 திரைப்படங்களில் நடித்தார்.ஆனால் 14 முதல் 21 வயது வரையிலான காலகட்டங்களில் 14 திரைப்படங்களில் மட்டுமே நடித்திருந்தார். டெம்பிள் 1950 இல் தனது 22 வயதில் திரைப்படத்தில்  நடிப்பதில் இருந்து ஓய்வு பெற்றார்.  
1958 ஆம் ஆண்டில், தொலைக் காட்சிகளில் நடிக்கத் துவங்கினார். அவர் 1960 களின் முற்பகுதியில் தொலைக்காட்சி நிகழ்ச்சிகளில் விருந்தினராக தோன்றினார்.. தி வால்ட் டிஸ்னி கம்பெனி, டெல் மான்டே ஃபுட்ஸ் மற்றும் தேசிய வனவிலங்கு கூட்டமைப்பு உள்ளிட்ட நிறுவனங்கள் மற்றும் அமைப்புகளின் நிகழ்ச்சிகளில் பங்கு பெற்றார்.
# சிர்லி டெம்பிள்

## ஆரம்பகால வாழ்க்கை

ஷெர்லி டெம்பிள் ஏப்ரல் 23, 1928 இல் , கலிபோர்னியாவின் சாண்டா மோனிகாவில், பிறந்தார்.இவரின் தாய் கெர்ட்ரூட் டெம்பிள் ஓர் இல்லத்தரசி ஆவார். இவரின் தந்தை ஜார்ஜ் வங்கி ஊழியர் ஆவார். இவரது பெற்றோருக்கு இவர் மூன்றாவது குழந்தை. இந்த குடும்பம் டச்சு, ஆங்கிலம் மற்றும் ஜெர்மன் வம்சாவளியைச் சேர்ந்தது. ஜான் மற்றும் ஜார்ஜ் எனும் இரண்டு சகோதரர்கள் இருந்தனர்.. இவர்களது குடும்பம் லாஸ் ஏஞ்சல்ஸின் ப்ரெண்ட்வுட் நகருக்கு குடிபெயர்ந்தது.  
*e Him Wrong*, ts.
# பில் ஓ'ரெய்லி

**வில்லியம் ஜோசப் ஓ ரெய்லி** (William Joseph O'Reilly 20 டிசம்பர் 1905 6 அக்டோபர் 1992) ஒரு முன்னாள் ஆஸ்திரேலிய துடுப்பாட்ட வீரர் ஆவார். துடுப்பாட்ட விளையாட்டின் வரலாற்றில் மிகச் சிறந்த பந்து வீச்சாளர்களில் ஒருவராக இவர் கருதப்படுகிறார். விளையாடுவதிலிருந்து ஓய்வு பெற்றதைத் தொடர்ந்து, அவர் ஒரு துடுப்பாட்ட எழுத்தாளர் மற்றும் ஒளிபரப்பாளராக ஆனார்.இவர் ஆத்திரேலியத் துடுப்பாட்ட அணிக்காக தேர்வு மற்றும் முதல் தரத் துடுப்பாட்டப் போட்டிகளில் விளையாடினார்.  
ஓ'ரெய்லி சிறந்த சுழல் பந்து வீச்சாளர்களில் ஒருவராகக் கருதப்படுகிறார்.இவர் நேர்ச் சுழல் மற்றும் கூக்ளி பந்துகளை மிகத் துல்லியமாக வீசினார். இவர் 6 அடி 2 அங்குலம் உயரமாக இருந்தார். இவரது பந்துவீச்சினை கணிப்பது மட்டையாளர்களுக்கு கடினமாக இருந்தது. ஓ'ரெய்லி இறந்தபோது, சர் டொனால்ட் பிராட்மேன் தான் எதிர்கொண்ட அல்லது பார்த்த மிகச் சிறந்த பந்து வீச்சாளர் என்று கூறினார். 1935 ஆம் ஆண்டில், *விசுடன்* நாட்குறிப்பில்: "நவீன துடுப்பாட்டத்தில்'ரெய்லி ஒரு 'விரோத' பந்து வீச்சாளர் என்று வர்ணிக்கப்படுவதற்கு சிறந்த நபராவார் எனத் தெரிவித்தது." 1939 ஆம் ஆண்டில், பில் ஓ'ரெய்லி 1938 ஆம் ஆண்டில் ஆஷஸ் இங்கிலாந்து சுற்றுப்பயணத்தில் சிறப்பாக விளையாடியதனைக் குறிப்பிட்டு இவர் அனைத்துக் காலத்திற்குமான சிறந்த பந்துவீச்சாளர்களில் ஒருவராகக் கருதப்படுகிறார்.
# பில் ஓ'ரெய்லி

## இளைஞர் மற்றும் ஆரம்பகால வாழ்க்கை

ஐரிஷ் வம்சாவளியைச் சேர்ந்த ஓ'ரெய்லியின் தந்தை தாத்தா பீட்டர் 1865 இல் உல்ஸ்டரின் கவுண்டி கேவனில் இருந்து குடிபெயர்ந்தார். சிட்னிக்கு வந்த அவர், அயர்லாந்தில் நான்கு ஆண்டுகளாக காவல் அதிகாரியாக இருந்தார், மேலும் நியூ சவுத் வேல்சிலும் தனது பணியினைத் தொடர்ந்தார். அவர் ஓ'ரெய்லியின் தந்தை எர்னஸ்ட் ஒரு பள்ளி ஆசிரியராக இருந்தார், மேலும் முர்ரே நதியைச் சுற்றியுள்ள பகுதிகளிலும் கற்பித்தார். ஓ'ரெய்லியின் தாய் மினா (நீ வெல்ஷ்) அடிலெய்டில் இருந்து குடியேறிய குடும்பத்தைச் சேர்ந்த ஐரிஷ் மற்றும் ஆங்கில வம்சாவளியின் மூன்றாம் தலைமுறையினைச் சேர்ந்தவர். ஓ'ரெய்லி நியூ சவுத் வேல்ஸின் அமுதக்கல் சுரங்க நகரமான வைட் கிளிஃப்ஸில் பிறந்தார். நகரத்தில் முதல் பள்ளியைத் திறக்க ஏர்னஸ்ட் நியமிக்கப்பட்டார், மேலும் பள்ளியையும் அதன் தளபாடங்களையும் கட்டியெழுப்ப உதவினார். பில்லிற்கு இரண்டு மூத்த சகோதரர்கள் மற்றும் ஒரு சகோதரியுடன் இருந்தனர்.  
ஓ'ரெய்லியின் கிரிக்கெட் திறன்கள் பெரும்பாலும் சுயமாகக் கற்றுக் கொண்டது ஆகும். அவரது தந்தை வேறு பள்ளிக்கு அனுப்பப்பட்ட போதெல்லாம் அவரது குடும்பம் நகரத்திலிருந்து நகரத்திற்கு குடிபெயர்ந்தது. இதனால் துடுப்பாட்ட சங்கத்தில் பயிற்சியில் சேர இவருக்கு வாய்ப்பு கிடைக்கவில்லை. அதனால் இவர் தனது சகோதரர்களுடன் விளையாடக் கற்றுக்கொண்டார், " தைல மரத்தினால் கொண்டு செய்யப்பட்ட மட்டை மற்றும் பாங்க்ஸியா ரூட் ஒரு துண்டு ஆகியவற்றைக் கொண்டு விளையாடுவதைக் கற்றுக் கொண்டார்." அவரது மூத்த சகோதரர்கள் மட்டையாட்டத்தில் ஆதிக்கம் செலுத்தியதால் அவர் பந்து வீச கற்றுக்கொண்டார். இவர் நேர்ச் சுழல் பந்துவீச்சாளராக இருந்தார்.சிறு வயதிலிருந்தே, ஓ'ரெய்லி கும்பலாகவே இருக்கும் வீரர் ஆவார்.  
ஜனவரி 1908 இல், பில்லின் இரண்டாவது வயதில் இவரது குடும்பம் முர்ரிங்கோவுக்குச் சென்றது, ஏர்னஸ்ட் தலைமை ஆசிரியராக நியமிக்கப்பட்டார்..
# சர்வக்ய சிங் கத்தியார்

**சர்வக்ய சிங் கத்தியார்** (FRSC) *(Sarvagya Singh Katiyar)* என பிரபலமாக அறியப்படும் **எசு. எசு. கத்தியார்** ஓர் இந்திய விஞ்ஞானி ஆவார் நொதிப்பியியலில் சிறப்பு நிபுணரும், லக்னோ, டாக்டர் ராம் மனோகர் லோகியா தேசிய சட்ட பல்கலைக்கழகத்தின் நிறுவனரும் இயக்குநரும் ஆவார். இவர் இந்திய பல்கலைக்கழகங்களின் சங்கத்தின் முன்னாள் தலைவரும், கான்பூரின் சத்ரபதி ஷாகுஜி மகராஜ் பல்கலைக்கழகம் மற்றும் சந்திர சேகர் ஆசாத் வேளாண்மை மற்றும் தொழில்நுட்ப பல்கலைக்கழகத்தின் முன்னாள் துணைவேந்தராவார் . 2003 ஆம் ஆண்டில் இந்திய அரசால் வழங்கப்படும் நான்காவது மிக உயர்ந்த இந்திய குடிமகன் விருதான பத்மசிறீ விருது வழங்கி கௌரவிக்கப்பட்டார்., 2009 ஆம் ஆண்டில் மூன்றாவது மிக உயர்ந்த குடிமகன் விருதான பத்ம பூசண் விருதும் வழங்கப்பட்டது.
# சர்வக்ய சிங் கத்தியார்

## கல்வி

சர்வக்ய சிங் கத்தியார், 1935 இல் பிறந்தார். ஆக்ரா பல்கலைக்கழகத்தில் இளங்கலை அறிவியல் மற்றும் முதுகலை அறிவியல் படித்தார்.சாந்தி ஸ்வரூப் பட்நாகர் விருது வென்ற என். ஏ. ராமையாவின் வழிகாட்டுதலின் கீழ் கான்பூர்,தேசிய சர்க்கரை நிறுவனத்திலிருந்து 1962 இல் வேதியியல் இயக்கவியலில் பி.எச்.டி. முடித்தார்.  
பின்னர், அமெரிக்காவிற்குச் சென்ற இவர் , விஸ்கான்சின்-மாடிசன் பல்கலைக்கழகத்தில் ஜான் டபிள்யூ. போர்ட்டருடன் பணிபுரிந்தார். முதன்முறையாக கொழுப்பு அமில சின்தடேசு அணைவு நொதியின் இயக்கவியல் பொறிமுறையை தீர்மானிப்பதில் வெற்றி பெற்றார். கான்பூரில் உள்ள இந்திய தொழில்நுட்பக் கழகத்தில் சேர இந்தியா திரும்பிய இவர் 1989 இல் வேதியியல் துறையின் தலைவரானார். 1994 வரை கான்பூர் பல்கலைக்கழகத்தின் துணைவேந்தராக நியமிக்கப்பட்டார். (இன்றைய சத்ரபதி ஷாகுஜி மகராஜ் பல்கலைக்கழகம்). 2007 ஆம் ஆண்டில் ஓய்வு பெறும் வரை தொடர்ச்சியாக நான்கு முறை இவர் இந்த பதவியை வகித்தார். பல்கலைக்கழக வரலாற்றில் அவ்வாறு பதவி வகித்த முதல் துணைவேந்தர் இவர்தான்.  
இவர் பல முதுகலை மற்றும் முனைவர் பட்ட மாணவர்களுக்கு அவர்களின் படிப்பில் வழிகாட்டியுள்ளார். கான்பூரின் இந்திய தொழில்நுட்பக் கழகத்தில் அங்குள்ள துறைத் தலைவராக இருந்த காலத்தில் முதல் உயிர் வேதியியல்-பயோடெக்னாலஜி ஆய்வகம் நிறுவப்பட்டது. சத்ரபதி ஷாகுஜி மகராஜ் பல்கலைக்கழகத்தில் அதன் துணைவேந்தராக 50 புதிய படிப்புகளைத் தொடங்கினார் என்றும் அறியப்படுகிறது. லக்னோவின் டாக்டர் ராம் மனோகர் லோகியா தேசிய சட்ட பல்கலைக்கழகம் நிறுவப்பட்டதன் பின்னணியில் இவரது பங்களிப்புகள் குறிப்பிடப்பட்டுள்ளன. அங்கு சந்திர சேகர் ஆசாத் வேளாண்மை மற்றும் தொழில்நுட்ப பல்கலைக்கழகத்தின் துணைவேந்தராக பணியாற்றியுள்ளார். தேசிய அறிவியல் அகாடமி, இந்தியா, இந்திய தேசிய அறிவியல் அகாடமி மற்றும் நியூயார்க் அறிவியல் அகாடமி ஆகியவற்றின் தேர்ந்தெடுக்கப்பட்ட சக ஊழியர் ஆவார். இவர் அமெரிக்க வேதியியல் நிறுவனம் மற்றும் இங்கிலாந்தின் வேதியியலுக்கான வேந்திய சங்கம் ஆகியவற்றின் உறுப்பினராகவும் உள்ளார் . மற்றும் இந்திய அறிவியல் காங்கிரசு சங்கத்தின் முன்னாள் தலைவராக உள்ளார். மேலும் *உத்தரபிரதேச உயர் கல்விக்கான மாநில அமைப்புக்கு* அதன் தலைவராக பணியாற்றியுள்ளார். இவர் இந்திய தேசிய அறிவியல் கழகத்தின் உறுப்பினராகவும், கூடுதல் உறுப்பினராகவும் இருந்தார்.
# பார்பரா இசுட்டான்விக்

**பார்பரா இசுட்டான்விக்** (பிறப்பு **ரூபி கேத்தரின் சிடீவன்சு (**Barbara Stanwyck (born Ruby Catherine Stevens ஜூலை 16, 1907 - ஜனவரி 20, 1990) ஓர் அமெரிக்க நடிகை, வடிவழகி மற்றும் நடனக் கலைஞர் ஆவார். மேடை நடிகையான இவர் திரைப்படம் மற்றும் தொலைக்காட்சிகளிலும் நடிகராக இருந்துள்ளார். சிசில் பி. டெமில், ஃபிரிட்ஸ் லாங் மற்றும் ஃபிராங்க் காப்ரா உள்ளிட்ட இயக்குநர்களின் விருப்ப நடிகையான இவர், தொலைக்காட்சி நிகழ்ச்சிகளில் கலந்து கொள்வதற்கு முன்பாக 38 ஆண்டுகளில் 85 திரைப்படங்களைத் தயாரித்தார்.  
1923 ஆம் ஆண்டில் 16 வயதில் பின்னனிக் குரல் நடிகையாக ஸ்டான்விக் தனது நடிப்புத் வாழ்க்கையினைத் துவங்கினார். சில ஆண்டுகளில் நாடகங்களில் நடித்தார். பின்னர் இவர் *பர்லெஸ்குவில்* (1927) முன்னணி கதாப் பாத்திரத்தில் நடித்தார். பிராடுவே நாடக அரங்கில் குறிப்பிடத் தகுந்த நடிகராக ஆனார். அதன்பிறகு ஸ்டான்விக் திரைப்பட வாய்ப்பினைப் பெற்றார். ஃபிராங்க் காப்ரா தனது காதல் நாடகமான *லேடீஸ் ஆஃப் லீஷர்* (1930) க்கு இவரைத் தேர்ந்தெடுத்தபோது இவரின் வாழ்நாளில் பெரும் திருப்பு முனையாக அமைந்தது. மேலும் இதன்மூலம் பல திரைப்படங்களில் வாய்ப்பு கிடைப்பதற்கு காரணமாக அமைந்தது.  
1937 ஆம் ஆண்டில் இவர் *ஸ்டெல்லா டல்லாஸில்* முக்கிய பெண் கதாப்பாத்திரத்தில் நடித்தார். இதன் மூலம் சிறந்த நடிகைக்கான அகாதமி விருதுக்கான முதல் பரிந்துரையைப் பெற்றார். 1941 ஆம் ஆண்டில் இவர் கேரி கூப்பருடன் இணைந்து *பால் ஆஃப் ஃபயர்* மற்றும் ஹென்றி ஃபோண்டாவுடன் இணைந்து *தெ லேடி ஈவ்* ஆகிய இரண்டு நகைச்சுவைத் திரைப்படங்களில் நடித்தார். இந்த இரு திரைப்படங்களுமே வணிக ரீதியாக வெற்றி பெற்றது. இதில் *பால் ஆஃப் ஃபயர்* திரைப்படத்தில் நடித்ததற்காக இரண்டாவது முறையாக அகாதமி விருதுக்குப் பரிந்துரை செய்யப்பட்டார். மேலும் 1941 ஆம் ஆண்டில் ஸ்டான்விக் உடன் இணைந்து மீண்டும் *யூ பிலாங் டூ மீ* எனும் திரைப்படத்தில் நடித்தார்.
# பார்பரா இசுட்டான்விக்

## ஆரம்பகால வாழ்க்கை

பார்பரா ஸ்டான்விக் ரூபி கேத்தரின் ஸ்டீவன்ஸ் ஜூலை 16, 1907 அன்று நியூயார்க்கின் புரூக்ளினில் பிறந்தார். இவர் ஆங்கிலம் மற்றும் ஸ்காட்டிஷ் வம்சாவளியைச் சேர்ந்தவர் ஆவார். இவரது பெற்றோருக்கு இவர் ஐந்தாவது மற்றும் கடைசிக் குழந்தை ஆவார். இவரின் தாய் கேத்தரின் ஆன் (நீ மெக்பீ) (1870-1911) மற்றும் தந்தை பைரன் ஈ. ஸ்டீவன்ஸ் (1872-1954) ஆவர். இவரது தந்தை மாசசூசெட்ஸின் லேன்ஸ்வில்லேவைச் சேர்ந்தவர்.இவரது தாயார் சிட்னி, நோவா ஸ்கொட்டியாவிலிருந்து குடியேறியவர். ரூபி நான்கு வயதாக இருந்தபோது, குடிபோதையில் இருந்த ஒருவர் தற்செயலாக நகரும் மகிழுந்து தட்டிவிட்டதனால் இவரது தாய்க்கு கருச்சிதைவு ஏற்பட்டது. அதனால் அவரது தாய் இறந்தார். இறுதிச் சடங்கிற்கு இரண்டு வாரங்களுக்குப் பிறகு, அவரது தந்தை பைரன் ஸ்டீவன்ஸ், பனாமா கால்வாயைத் தோண்டி எடுக்கும் பணிக்குழுவில் சேர்ந்தார்.அதன் பிறகு இவரைக் காணவில்லை. இவருக்கு மால்கம் பைரன் (பின்னர் "பை" என்று அழைக்கப்பட்டனர்) ஸ்டீவன்ஸ் எனும் மூத்த சகோதரரும், லாரா மில்ட்ரெட் (பின்னர் மில்ட்ரெட் ஸ்மித்) (1886-1931) எனும் அக்காவும் இருந்தனர். இவர் 45 ஆம் வயதில் மாரடைப்பால் இறந்தார்.
# தாமஸ் கைலத்

**தாமஸ் கைலத்** (பிறப்பு: 1935 சூன் 7) இவர் இசுடான்போர்ட் பல்கலைக்கழகத்தில் மின் பொறியாளரும், தகவல் கோட்பாட்டாளரும், கட்டுப்பாட்டு பொறியாளரும், தொழில் முனைவோரும் மற்றும் அமெரிக்காவின் ஹிட்டாச்சி பொறியியல் துறை ஓய்வு பெற்ற பேராசிரியரும் ஆவார். பேராசிரியர் கைலாத் பல புத்தகங்களை எழுதியுள்ளார். இதில் நன்கு அறியப்பட்ட புத்தகம் *லீனியர் சிஸ்டம்ஸ் என்பதும் அடங்கும்*. இது நேரியல் அமைப்புகள் துறையில் மிகவும் குறிப்பிடப்பட்ட புத்தகங்களில் ஒன்றாகும். 2012 ஆம் ஆண்டில், கைலத்துக்கு 2014 ஆம் ஆண்டில் அமெரிக்க அதிபர் பராக் ஒபாமா மூலம் தேசிய அறிவியல் பதக்கம் வழங்கப்பட்டது. "தகவல் மற்றும் கணினி அறிவியல் துறைகளில் மாற்றத்தக்க பங்களிப்புகள், இளம் அறிஞர்களின் தனித்துவமான மற்றும் நீடித்த வழிகாட்டுதலுக்காகவும், அறிவியல் கருத்துக்களை தொழில் முனைவோர் முயற்சிகளில் மொழிபெயர்ப்பதற்காகவும் இது வழங்கப்பட்டது. அவை தொழில்துறையில் குறிப்பிடத்தக்க தாக்கத்தை ஏற்படுத்தியுள்ளன. " கைலாத் ஒரு அறிவியல் தகவல் நிறுவனத்தின் மிகவும் மேற்கோள் காட்டப்பட்ட ஆராய்ச்சியாளராக பட்டியலிடப்பட்டார். பொதுவாக இருபதாம் நூற்றாண்டின் மின் பொறியியலின் முக்கிய நபர்களில் ஒருவராக அங்கீகரிக்கப்படுகிறார்.
# தாமஸ் கைலத்

## சுயசரிதை

கைலத் 1935 ஆம் ஆண்டில் இந்தியாவின் மகாராடிடிராவின் புனேவில் சித்தலூர் என்ற மலையாள மொழி பேசும் சிரிய கிறிஸ்தவ குடும்பத்தில் பிறந்தார். இவரது பெற்றோர் கேரளாவைச் சேர்ந்தவர்கள் . புனே புனித வின்சென்ட் உயர்நிலைப் பள்ளியில் பயின்ற இவர், 1956 இல் புனே பல்கலைக்கழகத்தின் அரசு பொறியியல் கல்லூரியில் பொறியியலில் இளங்கலைப் பட்டம் பெற்றார் . 1959 இல் முதுகலை பட்டம், 1961 இல் முனைவர் பட்டம் ஆகிய இரண்டையும் மாசாச்சூசெட்ஸ் தொழில்நுட்ப கல்வி நிறுவனத்திலிருந்து (எம்ஐடி) இவர் பெற்றார். மாசாச்சூசெட்டிலிருந்து மின் பொறியியலில் முனைவர் பட்டம் பெற்ற முதல் இந்தியாவில் -பிறந்த மாணவர் இவர்.  
கைலத் இசுடான்போர்டு பல்கலைக்கழகத்தில் எமரிட்டஸின் அமெரிக்கா இட்டாச்சி பொறியியல் பேராசிரியர் ஆவார். இங்கே இவர் சுமார் 80 ஆய்வுக் கட்டுரைகளை சமர்ப்பித்துள்ளார்.
# தாமஸ் கைலத்

## பணிகள்

கைலத் 1970 முதல் மின் மற்றும் மின்னணு பொறியாளர்கள் நிறுவனத்தின் (IEEE) சக ஊழியராக இருந்து வருகிறார். அமெரிக்க ஐக்கிய நாடுகளின் அகாடமி ஆஃப் இன்ஜினியரிங் (என்ஏஇ), யுனைடெட் ஸ்டேட்ஸ் நேஷனல் அகாடமி ஆஃப் சயின்ஸ் (என்ஏஎஸ்), அமெரிக்கன் அகாடமி ஆஃப் ஆர்ட்ஸ் அண்ட் சயின்சஸ் (ஏஏஏஎஸ்), இந்திய தேசிய அகாடமி ஆஃப் இன்ஜினியரிங் மற்றும் சிலிக்கான் வேலி இன்ஜினியரிங் ஹால் ஆகியவற்றில் உறுப்பினராக உள்ளார்.
# தாமஸ் கைலத்

## விருதுகள் மற்றும் கௌரவங்கள்

"தகவல் தொடர்பு, கணினி, கட்டுப்பாடு மற்றும் சமிக்ஞை செயலாக்கம் ஆகிய துறைகளில் சக்திவாய்ந்த வழிமுறைகளின் விதிவிலக்கான வளர்ச்சிக்காக" கைலாத்துக்கு 2007 ஐஇஇஇ பதக்கம் வழங்கப்பட்டது, 2006 ஐஇஇஇ ஜாக் எஸ். கில்பி சிக்னல் செயலாக்க பதக்கம் வழங்கப்பட்டது.  
அறிவியல் மற்றும் பொறியியல் துறையில் பங்களித்ததற்காக இவருக்கு 2009 ஆம் ஆண்டு பத்ம பூசண் விருது இந்திய அரசால் வழங்கப்பட்டது.  
சில்லுகளின் மினியேட்டரைசேஷன் தடையை உடைத்ததற்காக தகவல் மற்றும் தொடர்பு தொழில்நுட்பத்தில் 2009 பிபிவிஏ அறக்கட்டளை எல்லைப்புற அறிவு விருது இவருக்கு வழங்கப்பட்டுள்ளது.  
நெதர்லாந்தில் உள்ள டெல்ஃப்ட் பல்கலைக்கழகத்தின் டெல்ஃப்ட் நிறுவன ஆப் மைக்ரோ எலக்ட்ரானிக்ஸ் அண்ட் சப்மிக்ரான் டெக்னாலஜி இயக்குநர் டாக்டர் பேட்ரிக் டெவில்டேவிடம் கைலாத் பாராட்டு பெற்றார்.
# லூயிசு டி புனெசு

**லூயிசு ஜெர்மைன் டேவிட் டி புனசு டி கலர்ஸா** ( ; 31 ஜூலை 1914 &ndash; 27 ஜனவரி 1983) ஒரு பிரெஞ்சு நடிகர் மற்றும் நகைச்சுவையாளர் ஆவார். 1968 முதல் நடத்தப்பட்ட பல கருத்துக் கணிப்புகளின்படி அவர் பிரான்சின் விருப்பமான நடிகராக இருந்துள்ளார். 130 க்கும் மேற்பட்ட திரைப்படங்களிலும் 100 க்கும் மேற்பட்ட நாடகங்களிலும் நடித்தார்.  
இத்தாலி, கிரீஸ், ஹங்கேரி, செக் குடியரசு, ஸ்லோவாக்கியா, பெல்ஜியம், செர்பியா, போலந்து, பல்கேரியா, ஜெர்மனி, ஸ்பெயின், துருக்கி, அல்பேனியா, ருமேனியா, குரோஷியா, சோவியத் ஒன்றியத்தின் முன்னாள் நாடுகள் போன்ற பல நாடுகளிளும் இவர் பரவலாக அறியப்பட்டார். ஆனால் தற்போது வரை ஆங்கிலம் பேசும் நாடுகளில் இவர் அறியப்படாமல் உள்ளார்.1974 ஆம் ஆண்டில் வெளியான *தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படம்* கோல்டன் குளோப் விருதுக்கு பரிந்துரைக்கப்பட்டது.
# லூயிசு டி புனெசு

## இளமைக் காலம்

லூயிஸ் டி புனசு 31 ஜூலை 1914 இல் பிறந்தார். இவரது பெற்றோர்கள் செவீயா, ஸ்பெயின் வம்சாவளையினைச் சேர்ந்தவர்கள் ஆவர். இவர்களின் குடும்பங்கள் அவர்களது திருமணத்தை எதிர்த்ததால், அவர்கள் 1904 இல் பிரான்சுக்கு குடிபெயர்ந்தனர். அவரது தந்தை, கார்லோஸ் லூயிஸ் டி ஃபுனெஸ் டி கலர்ஸா, அவரது தாயார் கவுண்ட்ஸ் டி கலார்ஸாவினையும் பூர்வீகமாகக் கொண்டவர்கள் ஆவர்.  
நண்பர்களும் நெருங்கிய உறவினர்களும் இவரை "ஃபுஃபு" என்று அழைத்தனர். டி புனெசு பிரஞ்சு, ஸ்பானிஷ் மற்றும் ஆங்கிலம் ஆகிய முன்று மொழிகளையும் பேசும் திறன் கொண்டவராக இருந்தார். தனது இளமை பருவத்தில் பியானோ வாசிப்பதனை மிகவும் விரும்பினார். அவர் பாரிஸில் லைசீ கான்டோர்செட்டில் கல்வி கற்றார். பின்னர் அவர் வெளியேறினார், தனது ளமைக் காலங்களில் இவர் பல பனிகளைச் செய்தார். அனைத்துப் பணிகளில் இருந்தும் சிறிது காலத்திலேயே நீக்கப்பட்டார். இவர் பாரிசின் பிகலேவில் உள்ள விடுதிகளில் பியானோ வாசிக்கும் பணியில் இருந்தார். அவர் சைமன் நடிப்பு பள்ளியில் ஓராண்டு கல்வி பயின்றார். அங்கு அவர் டேனியல் கெலின் எனபவருடன் நட்பினை ஏற்படுத்தினார். 1936 ஆம் ஆண்டில், அவர் ஜெர்மைன் லூயிஸ் எலோடி கரோயர் என்பவரை மணந்தார். இந்தத் தம்பதிக்கு டேனியல் எனும் ஒரு குழந்தை இருந்தது.1942 ஆம் ஆண்டின் பிற்பகுதியில் இந்தத் தம்பதி விவாகரத்து பெற்றது. தனது தோற்றம் கொண்ட ஒருவருக்கு வாய்ப்பு கிடைக்காது என நினைத்தார். ஆனால் இவரது மனைவி இவருக்கு ஊக்கம் தந்தார். இவரது மனைவி இவரது மிகவும் கடினமான தருணங்களில் இவரை ஆதரித்தார் மற்றும் இவரது வாழ்க்கையை திறமையாக நிர்வகிக்க உதவி புரிந்தார்.
# லூயிசு டி புனெசு

## விருது

130 க்கும் மேற்பட்ட திரைப்படங்களில் நடித்துள இவர், 1974 ஆம் ஆண்டில் வெளியான *தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படத்திற்காக* கோல்டன் குளோப் விருதுக்கு பரிந்துரை செய்யப்பட்டார்.
# ஜேம்ஸ் டீன்

**ஜேம்ஸ் பைரன் டீன்** (James Byron Dean பிப்ரவரி 8, 1931 &nbsp; - செப்டம்பர் 30, 1955) ஓர் அமெரிக்க நடிகர் ஆவார். இவர் 1955 ஆம் ஆண்டில் வெளியான *ரெபெல் வித் அவுட் எ காஸ்* திரைப்படத்தில்ஜிம் ஸ்டார்க் எனும் பதற்றமான இளைஞன் கதாப்பத்திரத்தில் நடித்ததன் மூலம் பரவலாக அறியப்பாட்டார்.மேலும் 1955 ஆம் ஆண்டில் வெளியான *ஈச்ட் ஆஃப் ஈடன்* திரைப்படத்தில் கால் டிராஸ்க் கதாப்பாத்திரம் மற்றும் அதற்கு அடுத்த ஆண்டில் வெளியான *ஜயண்ட்* திரைப்படத்தில் ஜெட் ரித்திக் கதாப்பாத்திரங்களும் ரசிகர்களிடையே இவரை பிரபலமாக்கியது.  
கார் விபத்தில் இறந்த பிறகு சிறந்த நடிகருக்கான அகாடமி விருதுக்கு பரிந்துரைக்கப்பட்டார். இதன் மூலம் மரணத்திற்குப் பின்பாக அகாதமி விருதுக்குப் பரிந்துரை செய்ய்யப்பட்ட முதல் நடிகர் என்ற பெருமையை டீன் பெற்றார். மேலும் மரணத்திற்குப் இருமுறை சிறந்த நடிகருக்கான பரிந்துரைகளை பெற்ற ஒரே நடிகராகவும் இவர் திகழ்கிறார். 1999 ஆம் ஆண்டில், அமெரிக்க திரைப்பட நிறுவனம் இவரை கோல்டன் ஏஜ் ஹாலிவுட்டிற்கான AFI இன் 100 ஆண்டுகள் ... 100 நட்சத்திரங்கள் எனும் பட்டியலில் 18 வது சிறந்த ஆண் திரைப்பட நட்சத்திரமாக அறிவித்தது.
# ஜேம்ஸ் டீன்

## ஆரம்பகால வாழ்க்கை

ஜேம்ஸ் பைரன் டீன் பிப்ரவரி 8, 1931 அன்று இந்தியானாவின் மரியானாவில் பிறந்தார். மில்ட்ரெட் மேரி (வில்சன்) மற்றும் விண்டன் டீன் ஆகிய தம்பதினரின் ஒரே மகன் ஆவார். அவர் முதன்மையாக ஆங்கில வம்சாவளியைச் சேர்ந்தவராக இருந்தபோதிலும் ஜெர்மன், ஐரிஷ், ஸ்காட்டிஷ் மற்றும் வெல்ஷ் வம்சாவளியினையும் சேர்ந்தவராகவும் இருந்தார்.பல் தொழில்நுட்ப வல்லுநராக ஆக வேண்டும் என நினைத்த இவரது தந்தை விவசாயத்தை விட்டு வெளியேறினார். அதற்கு முன்பாக இவர் ஆறு ஆண்டுகள் விவசாயம் செய்தார். பிறகு டீன் தனது குடும்பத்தினருடன் கலிபோர்னியாவின் சாண்டா மோனிகாவுக்கு குடிபெயர்ந்தார். கலிபோர்னியாவின் லாஸ் ஏஞ்சல்ஸின் ப்ரெண்ட்வுட் அருகிலுள்ள ப்ரெண்ட்வுட் பப்ளிக் பள்ளியில் அவர் சேர்க்கப்பட்டார். ஆனால் சிறிது காலத்திற்குப் பிறகு மெக்கின்லி தொடக்கப்பள்ளிக்கு இவர் மாற்றப்பட்டார். இவரது குடும்பம் பல ஆண்டுகள் அந்த இடத்திலேயே தங்கினர். இவரது கூற்றுப்படி தன்னைப் புரிந்துகொண்ட ஒரே நபர் தனது தாய் தான் எனக் கூறினார். 1938 ஆம் ஆண்டில், திடீரென கடுமையான வயிற்று வலியால் பாதிக்கப்பட்டார். அதனால் இவர் தனது உடல் எடையை குறைக்கத் தொடங்கினார். இவரின் தாய் டீனுக்கு ஒன்பது வயதாக இருந்தபோது கருப்பை புற்றுநோயால் இறந்தார். தனது மகனைப் பராமரிக்க முடியாமல், டீனின் தந்தை அவரை தனது அத்தை மற்றும் மாமா, ஆர்டென்ஸ் மற்றும் மார்கஸ் வின்ஸ்லோ ஆகியோருடன் இந்தியானாவின் ஃபேர்மவுண்டில் உள்ள பண்ணையில் இருப்பதற்கு அனுப்பினார் , அங்கு அவர் அவர்களின் நண்பர்களின் சமய சமூகத்தில் வளர்க்கப்பட்டார். டீனின் தந்தை இரண்டாம் உலகப் போரில் பணியாற்றினார். பின்னர் அவர் மறுமணம் செய்து கொண்டார்.
# ஜேம்ஸ் டீன்

## கௌரவம்

சிறந்த நடிகருக்கான அகாதமி விருத்துக்குப் பரிந்துரை செய்யப்பட்டார். இதன் மூலம் மரணத்திற்குப் பின்பாக அகாதமி விருதுக்குப் பரிந்துரை செய்ய்யப்பட்ட முதல் நடிகர் என்ற பெருமையை டீன் பெற்றார்.  
AFI இன் 100 ஆண்டுகள் ... 100 நட்சத்திரங்கள் எனும் பட்டியலில் 18 வது சிறந்த ஆண் திரைப்பட நட்சத்திரமாக அறிவிக்கப்பட்டார்.
# தனஞ்செயர்கள்

**தனஞ்செயர்கள்** (*Dhananjayans*), அல்லது **தனஞ்செயன் தம்பதியினர்**, என்று அழைக்கப்படும் (**தனஞ்செயன்** (பிறப்பு: 1939, ஏப்ரல் 17) மற்றும் **சாந்தா தனஞ்செயன்** (பிறப்பு: 1943, ஆகஸ்ட் 12)) இவர்கள் இந்தியாவின் நடனமாடும் இணையாவர். 2009-இல் பத்ம பூசண் விருது பெற்றுள்ளனர். இவர்கள் ஆஷா மற்றும் பாலா என்ற பெயரில் வோடபோன் விளம்பரங்களில் இடம்பெற்றுள்ளனர்.
# தனஞ்செயர்கள்

## தனிப்பட்ட வாழ்க்கை

வி.பி. தனஞ்செயன் ஒரு மலையாளி பொடுவல் குடும்பத்தில் 1939 ஏப்ரல் 17 அன்று இந்தியாவின் கேரளாவின் கண்ணூர் மாவட்டத்தில் பையனூரில் எட்டு குழந்தைகளுடன் ஒரு குடும்பத்தில் பிறந்தார். கலாசேத்திராவைச் சேர்ந்த கதகளி ஆசிரியர் குரு சந்து பணிக்கருடன் ஒரு சந்திப்பு நிகழ்ந்தபோது, இவரது தந்தை வி.பாலகோபாலன் என்பாரின் கீழ் இவரை கலாசேத்திரத்திற்கு பயிற்சிக்கு அனுப்புவதற்கு தீர்மானித்தார். தனஞ்சயன் 1953 அக்டோபர் 5 ஆம் தேதி கலாசேத்திரத்திரத்தில் சேர்ந்தார். 1955 முதல் 1967 வரை ருக்மிணி தேவியின் (கலாசேத்திரா]]வின் நிறுவனர்) கீழ் ஒரு முன்னணி ஆண் நடன பயிற்சியாளரானார். இவர் கலாசேத்திரத்தில் பரதநாட்டியம் மற்றும் கதகளியில் முதுகலை பட்டம் பெற்றார். மேலும் பொருளாதாரம் மற்றும் அரசியலில் இளங்கலை பட்டமும் பெற்றார்.  
சாந்தா தனஞ்சயன் 1943 ஆகஸ்ட் 12 ஆம் தேதி மலேசியாவில் ஒரு மலையாள நாயர் குடும்பத்தில் பிறந்தவர். பின்னர், இவரது குடும்பம் மலேசியாவிற்கு குடிபெயர்ந்த இடத்திலிருந்து கேரளாவுக்குத் திரும்பியது. இவர் ஒரு அதிசயமான குழந்தையாவார். இவரது 3 வயதிற்குள், சாந்தா ஒரு நடனக் கலைஞராக இருப்பார் என்று இவரது பெற்றோர் நம்பினர். நடனம் மற்றும் இயக்கத்தின் மகிழ்ச்சி ஆகியவற்றிற்கு அவர்கள் ஒரு இயல்பான பதிலைக் கண்டறிந்தனர். மேலும் இவரது கல்விக்காக இந்தியாவுக்கு அனுப்ப முடிவு செய்தனர். தனஞ்சயனுக்கு ஓராண்டு முன்னதாக 1952 சூனில் அவர்கள் எட்டு வயதான சாந்தாவை கலாசேத்திராவுக்கு அனுப்பினர். பின்னர் இவர் பரதநாட்டியத்தில் வேறுபாட்டுடன் முதுகலை பட்டம் பெற்றார். மேலும் கதகளி மற்றும் கருநாடக இசையையும் கற்றுக்கொண்டார். இவர் 1955 முதல் 1968 வரை கலாசேத்திரத்தில் ஒரு முன்னணி பெண் நடனக் கலைஞராக இருந்தார்.  
இந்தத் தம்பதியருக்கு இரண்டு மகன்கள் உள்ளனர். மூத்தவர், சஞ்சய் அமெரிக்காவில் வசிக்கிறார். இவர்களின் இளைய மகன் சத்யஜித், ஒரு திறமையான தானியங்கி புகைப்படக் கலைஞரும் நடனக் கலைஞருமாவார். இவர் தனது மனைவி மற்றும் மகனுடன் இந்தியாவின் சென்னையில் வசித்து வருகிறார்.
# தனஞ்செயர்கள்

## தனிப்பட்ட வாழ்க்கை

### கலாசேத்திரத்தில்

பரதநாட்டியம், கதகளி, மிருதங்கம் மற்றும் இசை ஆகியவற்றைப் படிப்பதற்காக தனஞ்சயன் கலாசேத்திரத்தில் உதவித்தொகை பெற்றார். சாந்தா ஏறக்குறைய ஒரு தசாப்த காலமாக பரதநாட்டியம் மற்றும் இசையில் மற்ற பாடங்களைத் தவிர பயிற்சியும் பெற்றார். தங்களது குருக்கள் ருக்மிணி தேவி அருண்தேல் மற்றும் சந்து பணிக்கர் மற்றும் கலாசேத்திராவின் பல்வேறு ஆசிரிய உறுப்பினர்களான என் . எஸ். ஜெயலட்சுமி மற்றும் சாரதா ஹாஃப்மேன் ஆகியோரின் கடினமான வழிகாட்டுதலால் தான் இன்று சாதிக்க முடிந்தது என்று இவர்கள் நம்புகிறார்கள்.
# தனஞ்செயர்கள்

## தொழில் &nbsp; - நடனம் இணை

இவர்கள் 1960-களின் பிற்பகுதியில் கலாசேத்திராவை விட்டு வெளியேறி தங்கள் சொந்த வாழ்க்கையை உருவாக்கிக் கொண்டனர். அந்த நேரத்தில், செல்வந்தர்கள் மற்றும் பிரபுக்கள் மட்டுமே தங்கள் சொந்த குழந்தைகளின் பயிற்சிக்கு செலவழிக்க முடிந்த காலத்தில் இவர்கள் சென்னையில் நடனத்தில் ஆதிக்கம் செலுத்தினர். இருப்பினும், தனஞ்செயர்களின் திறமை நடனத்தின் உயிர்ச்சக்தி, அவர்களின் உடைகள், ஆண் மற்றும் பெண் நடனக் கொள்கைகளை விசேஷமாக கருத்தரிக்கப்பட்ட இணை பாடல்களில் இணைப்பதன் ஈர்ப்பு ஆகியவை அவற்றின் நடிப்பின் கவர்ச்சியின் ஒரு பகுதியாகும். இவர்கள் உள்நாட்டினுள் இருந்தும் வெளிநாட்டிலிருந்தும் அழைப்புகளைப் பெறத் தொடங்கினர். இவர்கள் தங்கள் கலையை முன்வைக்க உலகம் முழுவதும் முக்கிய கலாச்சார மையங்களுக்கு பயணம் செய்துள்ளனர்.
# கே. பத்மநாபையா

**கே. பத்மநாபையா** (K. Padmanabhaiah) (பிறப்பு:1938) இவர் ஓய்வு பெற்ற இந்திய ஆட்சிப்பணி ஊழியர் மற்றும் இந்தியாவின் முன்னாள் உள்துறை செயலாளர் ஆவார். இந்திய நிர்வாகப் பணியாளர் கல்லூரியின் ஆளுநர்கள் நீதிமன்றத்தின் தலைவராக இவர் உள்ளார். இவை தவிர காவல் சீர்திருத்தங்களுக்கான குழு (2000), இராணுவ அதிகாரிகள் தேர்வு வாரிய மறு ஒழுங்கமைப்புக் குழு, தேசிய நகர்ப்புற மேலாண்மை நிறுவனப் பணிகள் மதிப்பாய்வுக் குழு போன்ற பலகுழுக்களுக்கு தலைவராக இருந்தார் . இந்திய ஆட்சிப் பணியில் இவர் செய்த பங்களிப்பிற்காக 2008 ஆம் ஆண்டில் இந்திய அரசு குடிமக்களின் மூன்றாவது மிக உயர்ந்த விருதான பத்ம பூசண் விருதை வழங்கியது..